Materiál č. 7 na 4. zasadnutie Obecného zastupiteľstva v Trnovci nad Váhom dňa 14. apríla 2023

**K bodu programu 8:** „Rôzne (správa o kontrolnej činnosti, vyúčtovanie byt. domy 993-995, určenie ceny stočného a výšky poplatku za opravu kanalizácie, návrh na vyradenie majetku obce)“

1. Dôvodová správa

*Predkladá: Mgr. Oliver Berecz, starosta obce*

**Dôvodová správa k materiálu č. 7 na 4. zasadnutie OZ v Trnovci nad Váhom**

a) Hlavná kontrolórka obce Ing. Mária Fülöpová predložila v súlade s ust. §18f ods.1 písm. e) zákona č. 369/1990 Zb. o obecnom zriadení v znení neskorších predpisov Správu o kontrolnej činnosti hlavného kontrolóra obce za rok 2022. Správa predstavuje súhrnný prehľad o vykonaných kontrolách v roku 2022 a je súčasťou materiálu k tomuto bodu programu. V zmysle zákona bola správa predložená 13. 2. 2023, teda do 60 dní po uplynutí kalendárneho roka.

Materiál prerokovaný

**Návrh**

Návrh na uznesenie k materiálu č. 7 na 4. zasadnutie OZ

Obecné zastupiteľstvo v Trnovci nad Váhom

**a) prerokovalo** Správu o kontrolnej činnosti hlavného kontrolóra obce za rok 2022

**b) berie na vedomie** Správu o kontrolnej činnosti hlavného kontrolóra obce za rok 2022

Hlasovanie

Podpis

b) Dodávateľská firma zaslala obecnému úradu vyúčtovanie nákladov za kúrenie v bytových domoch 993, 994 a 995. Vzhľadom na neúmerné, 800% zvýšenie cien plynu pre obec došlo k situácii, keď všetky domácnosti majú vysoké nedoplatky. Novelizáciou energetickej legislatívy sa cenová regulácia rozšírila aj na tieto bytové domy, získali však prístup k regulovaným cenám až od januára.

Keďže sa jedná o domácnosti s regulovaným nájomným a nájomníci si túto situáciu nezapríčinili, obecný úrad bude situáciu riešiť v súlade s odporúčaniami komisie sociálnej, bytovej a zdravotníctva, ako aj v zmysle platnej legislatívy a usmernení príslušných orgánov. Členovia komisie finančnej, podnikateľskej a nakladania s majetkom obce navrhli požiadať o stanovisko hlavného kontrolóra obce, právneho zástupcu a odborníka v oblasti účtovníctva.

Materiál prerokovaný

**Návrh**

Návrh na uznesenie k materiálu č. 7 na 4. zasadnutie OZ

Obecné zastupiteľstvo v Trnovci nad Váhom

**1. berie na vedomie** informáciu o vyúčtovaní cien energií v bytových domoch 993 - 995

2. **poveruje** hlavného kontrolóra obce preveriť možnosti riešenia za dodržania platnej legislatívy

Hlasovanie

Podpis

c) Obecný úrad Trnovec nad Váhom dlhodobo deklaruje nedostatky v oblasti financovania odpadového hospodárstva, obrátili sme sa preto na Úrad pre reguláciu sieťových odvetví so žiadosťou o stanovenie maximálnej ceny stočného na rok 2023. ÚRSO rozhodnutím zo dňa 17. februára 2023 stanovilo maximálnu cenu za odvádzanie odpadovej vody na 1,3414 Eur/m3.

Obecný úrad navrhuje určiť cenu stočného zo súčasných 0,65 Eur/m3 na 1 Euro/m3. Členovia komisie finančnej, podnikateľskej a nakladania s majetkom obce navrhli zvýšiť cenu stočného na 1,10 Eur/m3.

Materiál prerokovaný

**Návrh**

Návrh na uznesenie k materiálu č. 7 na 4. zasadnutie OZ

Obecné zastupiteľstvo v Trnovci nad Váhom

**určuje** cenu poplatku za odvádzanie odpadovej vody od 1. 5. 2023 vo výške ........ Eur/m3

Hlasovanie

Podpis

d) Tlaková kanalizácia v obci bola vybudovaná začiatkom 90-tych rokov a časté poruchy a výjazdy pracovníkov sú veľkou záťažou pre obecný rozpočet. Poruchy pritom v niektorých prípadoch spôsobujú obyvatelia tým, že do kanalizácie odhadzujú predmety, ktoré sa likvidujú iným spôsobom a do kanalizácie nepatria. Obecný úrad navrhuje v rámci zníženia deficitu obce pri financovaní odpadového hospodárstva zaviesť aj participáciu obyvateľov na financovaní opráv kanalizácie. Vzhľadom na súčasnú situáciu navrhujeme jednorazový poplatok v sume 25 Eur za každú opravu, aby sa kompenzovali náklady na mzdy, pohonné hmoty a spotrebný materiál.

Členovia komisie finančnej, podnikateľskej a nakladania s majetkom obce a komisie životného prostredia, dopravy, výstavby a poľnohospodárstva pri OZ odporúčajú návrh schváliť.

Materiál prerokovaný

**Návrh**

Návrh na uznesenie k materiálu č. 7 na 4. zasadnutie OZ

Obecné zastupiteľstvo v Trnovci nad Váhom

**1. berie na vedomie** návrh na stanovenie poplatku za opravu kanalizácie

**2. určuje** výšku poplatku za opravu kanalizácie vo výške 25 Eur za výjazd

Hlasovanie

Podpis

e) V zmysle smernice Obce Trnovec nad Váhom, ktorou sa upravuje postup pri vyraďovaní a likvidácii majetku, vyraďovacia komisia predložila návrh na vyradenie neupotrebiteľného majetku obce. Zoznam majetku je prílohou tohto materiálu a po vyradení komisia navrhuje ponúknuť ho na predaj.

Materiál prerokovaný

**Návrh**

Návrh na uznesenie k materiálu č. 7 na 4. zasadnutie OZ

Obecné zastupiteľstvo v Trnovci nad Váhom

**schvaľuje** vyradenie majetku obce Trnovec nad Váhom v zostatkovej účtovnej cene 2.073,59 Eur v zmysle návrhu vyraďovacej komisie

Hlasovanie

Podpis